google/wiki40b huggingface dataset:
Ignimbrit

Mineralógia

Minerálne zloženie závisí od zloženia primárnej taveniny. Jej chemizmus ovplyvňuje zloženie tak samotného matrix (základnej hmoty), ako aj výskyt a početnosť výskytu fenokrystov (výrastlíc). Z minerálov sa najčastejšie vyskytujú sľudy, ortoklas a iné živce. Ďalšími minerálmi, vyskytujúcimi sa v ignimbritoch (tentokrát už len v menšom - akcesorickom množstve) sú pyroxény, nefelín atď...

Petrológia

Petrologicky sa ignimbrity blížia dacitom až ryolitom, teda horninám s prevládajúcim obsahom oxidu kremičitého. Charakteristickým znakom ignimbritov sú fiamme - drobné úlomky vulkanického skla, pretiahnutého tvaru, ktorý je spôsobený deformáciami pri transporte a kompaktácii. Je možný aj výskyt väčších kryštálov, prípadne aj xenolitov (cudozodých úlomkov). Často sa tiež stáva, že horúci pyroklastický prúd úplne spečie (zosklovatie) povrch už usadenej vrstvy popola, takéto útvary sa nazývajú spečené tufy.

Premeny

Ignimbrity pomerne ľahko podliehajú zvetrávaniu a iným dezintegračným procesom, nakoľko tým, že sú priamy produkt sopečnej činoosti a aj ich ukladanie prebieha v blízkosti aktívnej zóny vulkánu, sú často menené vplyvom horúcich vôd a/alebo pár, produkovaných samotným vulkánom. Najčastejšie zvetrávajú živce na kaolinit, tento proces sa nazýva kaolinizácia.
George Albee

George Wilson Albee (* 20. december 1921 – † 8. júl 2006) bol americký psychológ, ktorý sa zameriaval na psychopatológiu intelektuálneho vývinu narušených dospelých, na duševné zdravie a vplyvy prostredia.
Základný blok

Základný blok niekedy nazývaný jednoducho Mir (v ruštine Мир) je prvý vypustený modul kozmickej stanice Mir. Odštartoval 20. februára 1986 z kozmodrómu Bajkonur s nosnou raketou Proton-K.
Základný blok bol obytný a riadiaci modul, prvý modul stanice. Navonok bol podobný svojim predchodcom, staniciam Saľut. Bol dlhý 13,13 m, jeho maximálny priemer bol 4,15 a pri štarte vážil približne 21 ton. Najviditeľnejší rozdiel oproti Saľutom predstavoval guľovitý prechodový úsek s šiestimi uzlami, pričom jedným z nich bol trvalo pripojený k stanici. Tento modul slúžil zároveň ako prechodová komora pre výstup kozmonautov do otvoreného vesmíru. Z modulu vychádzali dve krídla solárnych panelov s celkovým rozpätím 75 m², ku ktorým sa v roku 1987 pridalo ďalších 22 m².

Konštrukcia

Konštrukčne sa Základný blok skladal zo 4 častí: prechodového úseku, pracovného úseku, prístrojového úseku a z prechodovej komory. Okrem prístrojového úseku boli všetky časti hermetizované. Prechodový úsek mal dĺžku 2,2 metra. Päť voľných uzlov slúžilo na pripojenie ďalších modulov stanice.
Za prechodovým úsekom sa nachádzal pracovný úsek stanice v tvare valca s guľovými dnami. Dĺžka valcovitej časti bola 7,67 m, spolu s pologuľovitými dnami meral 8,6 m. Priemer valca nadväzujúceho na prechodový úsek bol menší ako priemer valca nachádzajúceho sa za ním, aby bola splnená požiadavka, že zložené solárne panely nebudú presahovať priemer väčšieho valca. Väčší valec s priemerom 4,15 metra predstavoval obytný úsek stanice. V menšom valci sa nachádzal riadiaci pult, dve otočné kreslá a systémy zaisťujúce životné podmienky. V obytnom úseku bol jedálenský stôl, zásoby potravín na dva dni pre dvoch kozmonautov (pred príletom prvej posádky), tréningová dráha, dve kóje pre odpočinok posádky a hygienický kútik. Pre lepšiu orientáciu kozmonautov mali steny odlišné zafarbenie: stena predstravujúca v stave beztiaže dlážku bola tmavozelená a pokrytá kobercom, strop biely a obvodové steny zelené a žlté.
Na povrchu pracovného úseku sa nachádzali antény systému rádiového spojenia, držadlá slúžiace kozmonautom pracujúcim v otvorenom priestore, priezory a slnečné snímače.
Pracovný úsek spájala so zadným pasívnym spojovacím uzlom prechodová komora. Obklopoval ju prístrojový úsek. V ňom sa nachádzali agregáty termoregulačného a spojovacieho systému, palivové nádrže, nádrže s tlakovacím plynom, a motorová sekcia. Súčasťou motorovej sekcie boli dva hlavné motory s ťahom 2,9 kN. Stabilizáciu Miru zabezpečovalo 32 malých motorčekov s ťahom po 137,3 N.
Po štarte mal Základný blok hmotnosť 20 400 kg. Prvá posádka ho navštívila 15. marca 1986.
Saulcet

Poloha

Saulcet má rozlohu 7,98 km². Najvyšší bod je položený 326 m n. m. a najnižší bod 230 m n. m.

Obyvateľstvo

Saulcet má 650 obyvateľov (2009).
Graf vývoja obyvateľstva:
Zdroje: INSEE
Savarthès

Poloha

Obec má rozlohu 3,05 km². Najvyšší bod je položený 440 m n. m. a najnižší bod 337 m n. m.

Obyvateľstvo

Počet obyvateľov obce je 163 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Drúzi

Drúzi (arab. درزي, derzí alebo durzí, pl. دروز, durúz; hebr.: דרוזים, druzim) sú nábožensko-etnická komunita žijúca v Libanone, Izraeli a Sýrii, pôvodne však pochádzajúca z Egypta. Drúzi sa odštiepili začiatkom 11. storočia (v roku 1017) od šiitskej vetvy ismailitov. Ide o značne uzavretú komunitu, do ktorej teologicko-filozofického systému nie je každý zasvätený. V súčasnosti žije na svete približne milión drúzov. Sú považovaní za sektu šiitského islamu, no veľa moslimov ich neuznáva. V minulosti boli drúzi veľmi ovplyvnení novoplatonskou a gnostickou filozofiou. Veria aj v prevteľovanie duší. Na svoju vieru nikoho neobracajú a je dokonca nemožné k nim konvertovať. Oproti piatim stĺpom, ktoré sú základom islamu, uznávajú tzv. sedem povinností. Medzi ich špecifikum patrí lojalita k štátu, v ktorom žijú. Na vlastnú žiadosť napríklad slúžia v izraelskej armáde.
O drúzoch sa zmieňuje už židovský cestovateľ Benjamín z Tudely, keď okolo roku 1165 navštívil oblasti, kde drúzi žili; mylne ich pokladá za pohanov.
Le Bocasse

Poloha

Obec má rozlohu 8,62 km². Najvyšší bod je položený 186 m n. m. a najnižší bod 112 m n. m.

Obyvateľstvo

Počet obyvateľov obce je 720 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fencyklidín

Fencyklidín (iné názvy: 1-(1-fenylcyklohexyl)piperidín, PCP [-skratka angl. názvu phenylcyclohexyl pyperidine], anjelský prášok) je halucinogénna droga.

Pôsobenie

Pôsobí veľmi povzbudzujúco, vedie k omamným stavom s pocitom všemohúcnosti, halucináciám a strate zmyslu pre realitu. Zvyšuje činnosť srdca a krvný tlak, no zároveň môže pôsobiť ako sedatívum.
Keď sa fajčí, nasype sa na tabak alebo do marihuany, jeho halucinogénny účinok sa rozvíja veľmi rýchlo. V podobe jemného prášku sa priamo vdychuje (šnupe).
Omámenie PCP trvá 45 – 60 min.
Organický peroxid

Organické peroxidy sú organické zlúčeniny obsahujúce peroxidovú funkčnú skupinu (ROOR'). Ak je R' vodík, zlúčenina sa nazýva organický hydroperoxid. Perestery majú všeobecnú štruktúru RC (O) OOR.
Väzba OO sa ľahko rozpadá a tvorí voľné radikály v podobe RO•. Preto sú organické peroxidy užitočné ako iniciátory niektorých druhov polymerizácie, napríklad u epoxidových živíc použitých na sklolamináty. Na tento účel sa zvyčajne používajú MEKP a benzoylperoxid. Uvedené vlastnosti však tiež znamenajú, že organické peroxidy môžu zámerne alebo nechtiac iniciovať explozívnu polymerizáciu látok s nenasýtenými chemickými väzbami - tento proces sa využíva vo výbušninách.
Väčšina organických peroxidov sú vysoko horľavé a výbušné látky, často reaktívne a prchavé. Už 5 mg dietyléterperoxidu môže roztrieštiť sklenenú chemickú súpravu. Organické peroxidy, podobne ako ich anorganické obdoby, sú účinnými bielidlami.
Suchá (prítok Vríce)

Prameň

Pramení v Malej Fatre, v podcelku Lúčanská Fatra, v časti Kľak, na juhojuhozápadnom svahu Jankovej (1 163,2 m n. m.) v nadmorskej výške približne 800 m n. m.
Huculi

Huculi alebo staršie Huculovia (po ukrajinsky: гуцули, jedn.č. гуцул) sú etnická skupina Rusínov žijúcich v horách v juhozápadnej Ukrajine v povodí Čiernej a Bielej Tisy. Pre tých, ktorí neuznávajú existenciu Rusínov (na Ukrajine) ide o etnickú skupinu Ukrajincov. Samotní Huculi sa v súčasnosti - tak ako ostatní Rusíni - identifikujú rôzne (Rusíni, Ukrajinci, Huculi).
Huculi sa usídlili v Karpatoch, v oblasti pri rumunských hraniciach (Ivano-Frankivská, Černovická a Zakarpatská oblasť Ukrajiny, rumunská Bukovina a Maramureš). 
V súčasnosti sa väčšina Huculov hlási k ukrajinskej národnosti, len nepatrná časť k rusínskej národnosti. Huculi sú prevažne gréckokatolíci. 
Oddávna sa venujú chovu dobytka, oviec, lesníctvu, drevorubačstvu, a taktiež ručným prácam ako napr.: rezbárstvu, opracúvaniu mosadze, výrobe keramiky, zdobeniu vajíčok a tkaniu kobercov. Celkový počet Huculov sa v súčasnosti odhaduje na 300 tisíc.
Kamisado

Pravidlá

Hracia doska má tvar štvorca a obsahuje 8x8 rôznofarebných polí. Každý z hráčov má k dispozícii osem rôznofarebných hracích kameňov v tvare dračích veží. Jeden hráč má veže s bielym (alebo zlatým) vrcholom, druhý s čiernym vrcholom (edícia Burley Games). V niektorích edíciach hry môže byť farebné rozlíšenie odlišné. (napr. edícia HUCH! & friends obsahuje čierne a biele veže s farebnými znakmi draka na vrchole každej veže). Na začiatku hry sa kamene hráčov nachádzajú na radách, ktoré sú ku nim najbližšie, pričom každá dračia veža sa nachádza na hracom poli rovnakej farby ako je farba veže.

Presúvanie hracích kameňov

Hráči striedavo vykonávajú jednotlivé ťahy, pričom v každom ťahu môže hráč presunúť jeden zo svojich hracích kameňov o ľubovolný počet hracích polí vpred alebo diagonálne vpred. Kameň pri presúvaní nesmie prejsť cez hracie pole obsadené iným kameňom. Ako prvý je na ťahu čierny hráč, ktorý v prvom ťahu presunie ľubovolný hrací kameň. Potom musia hráči v každom ďalšom ťahu presunúť práve ten hrací kameň, ktorého farba je zhodná s hracím poľom, na ktorom skončil kameň v predošlom ťahu.

Cieľ hry

Cieľom hry je presunúť jeden zo svojich kameňov na jedno z hracích polí v rade, ktorá je k súperovi najbližšie. Prvý hráč, ktorému sa to podarí, sa stáva víťazom.
Stříbrný hřbet

Prístup

Vrchol leží na česko-poľskej hranici a nevedie naň žiadna cesta. Zo severu vrchol obchádza červeno značená Cesta česko-poľského priateľstva (asi 300 m od vrcholu), po JZ úbočia vedie zimná lyžiarska trasa Luční bouda - Špindlerova bouda (500 m od vrcholu). Cez vrchol vedie bývalý hraničný chodník, ktorý ale postupne zarastá a naviac je vzhľadom k ochrane územia (I. zóna Krkonošského národného parku) neprístupný.
Sintmaartenské národné futsalové družstvo mužov

Vrcholné podujatia

Na majstrovstvá sveta FIFA sa sintmaartenskému družstvu nepodarilo ani raz kvalifikovať. Pokúsilo sa o to dvakrát, naposledy v roku 2016. Družstvo sa rovnako ani raz nekvalifikovalo na majstrovstvá CONCACAF.
Sintmaartenské družstvo sa zúčastnilo dvoch turnajov majstrovstiev Karibiku, prvýkrát v roku 2008, ani z jedného sa však nekvalifikovalo na kontinentálne majstrovstvá. Na svojom prvom turnaji prehralo oba zápasy v základnej skupine – s Guyanou aj Haiti – a obsadilo celkové posledné miesto. V roku 2016, keď turnaj hostila Kuba, prehralo v základnej skupine s Kubou i Guadeloupe, ale dokázalo zvíťaziť nad Jamajkou a obsadilo celkovú 6. priečku.
Jozef Malovec

Životopis

Súkromne študoval skladbu u Jána Zimmera, v štúdiu pokračoval u Alexandra Moyzesa na VŠMU v Bratislave a na pražskej AMU u Jaroslava Řídkeho a Vladimíra Sommera. Popri skladateľskej činnosti pôsobil v Slovenskom rozhlase ako
redaktor, dramaturg a riadiaci pracovník Experimentálneho štúdia Československého rozhlasu v Bratislave.
Quarré

Ochrana

Predmetom ochrany je vrchovisko náhorného typu s charakteristickou kvetenou vzácnych a ohrozených druhov rastlín.
Les Ventes

Poloha

Obec má rozlohu 20,65 km². Najvyšší bod je položený 156 m n. m. a najnižší bod 84 m n. m.

Obyvateľstvo

Počet obyvateľov obce je 1 047 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sky Tower (Vroclav)

Sky Tower je polyfunkčný komplex v poľskom meste Vroclav, skladajúci sa z 3 budov, ktorý sa nachádza na mieste rozobraného Poltegoru medzi ulicami Powstańców Śląskich, Wielka, Gwiaździsta a Szczęśliwa.
Najvyššia budova je 212 metrov vysoký mrakodrap, ktorý je najvyššou budovou v Poľsku a jedným z najvyšších mrakodrapov v Európe.
Na 49. poschodí je verejne prístupná rozhľadňa.
Fendeille

Poloha

Obec má rozlohu 7,17 km². Najvyšší bod je položený 331 m n. m. a najnižší bod 154 m n. m.

Obyvateľstvo

Počet obyvateľov obce je 558 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dogma

Dogma (z lat. dogma < gr. dógma < gr. dokeúein, dokein = mieniť) je v širšom zmysle nespochybniteľný autoritatívny názor, výpoveď či zásada. V užšom zmysle (v cirkvách) je to záväzná, normatívna výpoveď v oblasti viery.
Dogmy sú najčastejšie cirkevné alebo všeobecne náboženské. Dôkazy, analýzy ani tradície nemajú žiaden vplyv na platnosť dogmy, lebo dogma nie je vecou logiky, ale vecou viery.

Etymológia

Slovo dogma pochádza z gréckeho „to dedogmenon“ - to, čo je pevne stanovené. Pôvodne znamená nielen nejakú domnienku, mienku, ale aj určité rozhodnutie, zásadu, autoritatívny príkaz, ustanovenie vo vede alebo v štátnom živote.
Vo Svätom písme sa v gréckom texte slovo dogma vyskytuje v tom istom význame. (Est 3,9; Dan 2,13; Lk 2,1; Sk 16,4; 17,7 atď.)
Cirkevní otcovia prvých storočí nazývali dogmami určité, pevné zásady viery a mravov. Svätý Ignác, mučeník, napomína kresťanov v Magnézii, aby sa utvrdili o dogmách Pána a apoštolov.
V 4. storočí sa rozumeli dogmami najmä pravdy viery.
V dnešnom rečovom používaní cirkvi a teológie (jednoznačne od 18. storočia) je dogma výrokom, ktorý je predmetom božskej a katolíckej viery, teda výrokom, ktorý cirkev výslovne prostredníctvom riadneho učiteľského úradu alebo pápežskou alebo koncilovou definíciou vyhlasuje za zjavený od Boha tak, že jeho popretie je herézou.

Bohom zjavená pravda

Dogmatický výrok musí patriť k Božiemu, úradnému, kresťanskému zjaveniu (na rozdiel od súkromného zjavenia) a preto musí byť obsiahnutý v Božom slove (bezprostredné formálne zjavenie). Dotyčná zjavená pravda musí byť explicitne alebo implicitne Bohom zjavená a preto sa musí nachádzať v prameňoch zjavenia - v Písme alebo, podľa Rímsko-kkatolíckej cirkvi, v Tradícii.
Pravda môže byť zjavená explicitne, ale aj implicitne. Za zjavené treba považovať nielen tie pravdy a udalosti, u ktorých sa to stalo explicitne, napr.: A Slovo sa telom stalo (Jn 1,14), ale aj také, ktoré sú v Božom zjavení implicitne, ako časť v celku, takže ich možno jednoduchým výkladom zo Zjavenia vyvodiť. Tak v explicitne zjavenom ústrednom článku viery: Syn Boží sa stal človekom, je zahrnutá ďalšia zjavená pravda: Vtelený Syn Boží má ľudské telo a dušu.
Nezjavená pravda nemôže byť Rímsko-katolíckou cirkvou vyhlásená za dogmu, nemôže sa stať článkom viery. Božskou vierou treba prijímať a uznávať len to, čo Boh zjavil a preto len neomylná Božia autorita môže byť dôvodom pre božskú vieru.
Whitehall

Whitehall je ulica v londýnskom mestskom obvode City of Westminster. Je hlavnou dopravnou tepnou vedúcou od Parliament Square, centra britského zákonodarstva, na sever ku Trafalgarskému námestiu.
Pozdĺž ulice sa nachádza veľké množstvo vládnych budov, takže označenie „Whitehall“ sa často používa ako synonymum pre britskú vládnu administratívu.

Opis ulice

Meno „Whitehall“ pochádza z pomenovania Whitehallského paláca (ang. Palace of Whitehall), ktorý sa nachádzal neďaleko až kým v roku 1698 úplne nevyhorel. Ulica prechádzala priamo pred priečelím paláca. Na severnom konci Whitehall začali v 19. storočí s výstavbou Trafalgarského námestia. Na jeho južnom konci sa asi v dvoch tretinách mení názov ulice na Parliament Street. Spolu majú obe ulice dovedna asi 1 km.
Parliament Street bola pôvodne úzkou ulicou vedúcou k budove parlamentu – Westminsterskému palácu. Potom ako Whitehallský palác vyhorel a jeho ruiny boli odstránené bola ulica rozšírená do svojej súčasnej šírky. Súčasný vzhľad ulice je daný jej rekonštrukciou v 19. storočí.
Na ulici sa okrem iného nachádza Banqueting House, postavený roku 1622 Inigom Jonesom. Banqueting House je vlastne jedinou zachovanou časťou pôvodného Whitehallského paláca. 30. januára 1649 na tribúne postavenej pred budovou popravili anglického kráľa Charlesa (Karola).
Asi v strede ulice sa nachádza Cenotaph – pomník padlým britským vojakom. Pomník je miestom každoročného pripomínania si pamiatky vojakov padlých v prvej a druhej svetovej vojne a ostatných vojnách. Ceremoniál sa koná vždy v najbližšiu nedeľu k 11. novembru.
Na severnom konci Whitehall sa nachádza divadlo Trafalgar Studios (niekdajšie Whitehall Theatre) a v ulici Great Scotland Yard sa nachádzalo veliteľstvo polície – Scotland Yard. V súčasnosti tu sídli Ministerstvo pre životné prostredie, potravu a vidiecke otázky (ang. DEFRA).
Strednej časti Whitehall dominujú vládne a vojenské budovy. Nachádza sa tu Ministerstvo obrany (ang. Ministry of Defece), veliteľstvá britskej armády a kráľovského námorníctva, budova Horse Guards a budova Admirality.
V južnej časti ulice sa kolmo na Whitehall pripája Downing Street, sídlo britského premiéra. Ďalej sa tu nachádzajú budovy Ministerstva zahraničných vecí, Ministerstvo zdravotníctva, Ministerstvo práce a sociálnych vecí a Ministerstvo financií (ang. HM Treasury). Južný koniec Parliament Street ústi na Parliament Square, kde sa nachádza stanica metra Westminster a Westminsterský palác.
Brewster Hopkinson Shaw

Mladosť a výcvik

Po základnej a strednej škole v roku 1969 vyštudoval univerzitu vo Wisconsine a získal titul strojného inžiniera. Potom pracoval ako inštruktor v škole testovacích pilotov na základni Edwards Air Force Base v Kalifornii. Do tímu kozmonautov NASA bol vybraný v roku 1978 v hodnosti kapitána amerického vojenského letectva ako astronaut – pilot. V tom čase bol už ženatý a mal tri deti.

Po letoch

Zo strediska oddielu kozmonautov odišiel v roku 1995, avšak už predtým v Houstone pracoval na rôznych riadiacich funkciách NASA. V roku 1999 odišiel z NASA do firmy Boening Co., kde sa stal riaditeľom projektu ISS, v roku 2003 sa k NASA vrátil ako riaditeľ letových operácií USA.
Bayerovo označenie

Bayerovo označenie je označenie 1564 jasných hviezd. Toto označenie zaviedol Johann Bayer vo svojom hviezdnom atlase Uranometria v roku 1603. Označenie pozostáva z gréckeho písmena a genitívu latinského názvu súhvezdia, v ktorom sa hviezda nachádza.
Najjasnejšia hviezda v danom dúhvezdí býva spravidla označená ako alfa, menej jasná beta, ešte menej jasná gama, atď. až po omegu. Nie vždy to však platí, napríklad najjasnejšia hviezda v súhvezdí Drak je Etamin (gama Draconis), ale označenie alfa nesie hviezda Thuban. Bayerovo označnie dostalo aj niekoľko nehviezdnych objektov, napr. hviezdokopa Chí Persei alebo Omega Centauri.
Kingscourt

Kingscourt (ír. Dún an Rí), historický názov Dunaree, je mesto v severovýchodnej časti Írska, v grófstve Cavan. V roku 2011 tu žilo 3 224 obyvateľov.
Nachádza sa v najvýchodnejšom výbežku grófstva, pri hranici s grófstvami Meath (na juhu a východe) a Monaghan (na severe). Leží na križovatke ciest R162, R164, R165 a R179, 12 km JJZ od Carrickmacross, 13 km východne od Bailieborough, 20 km ZSZ od Ardee, 24 km na sever od Kells a 30 km SSZ od Navanu. Sídlo grófstva - Cavan - je vzdialené 45 km ZSZ.
Mesto bolo založené koncom 18. storočia v blízkosti starej obce Cabra (severne od centra dnešného mesta) a história mesta je spojená s neďalekým hradom Cabra Castle pochádzajúceho z normanského obdobia. Severovýchodne od mesta sa rozkladá prírodný park Dún an Rí Forest Park. V okolí mesta sa nachádzajú kameňolomy na sadrovec.
Fréchou

Poloha

Obec má rozlohu 11,97 km². Najvyšší bod je položený 142 m n. m. a najnižší bod 52 m n. m.

Obyvateľstvo

Počet obyvateľov obce je 205 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villechétive

Poloha

Obec má rozlohu 9,42 km². Najvyšší bod je položený 258 m n. m. a najnižší bod 178 m n. m.

Obyvateľstvo

Počet obyvateľov obce je 215 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Suharto

Suharto (* 8. jún 1921, Kemusuk, Yogyakarta - † 27. január 2008, Jakarta, Indonézia) bol indonézsky vojenský a politický vodca. V Indonézskej národnej revolúcii slúžil ako vojenský dôstojník, ale najznámejší je ako dlhovládnúci druhý prezident Indonézie, keď v úrade pôsobil od roku 1967 do roku 1998. Suharto sa ujal moci po svojom predchodcovi, prvom prezidentovi Indonézie Sukarnovi.
Lucmau

Poloha

Obec má rozlohu 66,73 km². Najvyšší bod je položený 126 m n. m. a najnižší bod 48 m n. m.

Obyvateľstvo

Počet obyvateľov obce je 222 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kalamaki

Kalamaki (novogr. Καλαμάκι) je obec na ostrove Zakynthos v Grécku. Nachádza sa v Laganaskom zálive, v bezprostrednej blízkosti zakynthoského letiska a asi 3 km od známeho letoviska Laganas. Obec je súčasťou Národného morského parku Zakynthos.

Atrakcie

Najväčšou atrakciou obce Kalamaki sú karety obyčajné (Caretta caretta), alebo tulene mníšske (Monachus monachus), rovnako ako v obci Laganas.
Noviant-aux-Prés

Poloha

Obec má rozlohu 11,19 km². Najvyšší bod je položený 314 m n. m. a najnižší bod 220 m n. m.

Obyvateľstvo

Počet obyvateľov obce je 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bordeaux (mesto)

Poloha

Obec má rozlohu 49,36 km². Najvyšší bod je položený 42 m n. m. a najnižší bod 1 m n. m.

Obyvateľstvo

Počet obyvateľov obce je 239 399 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mojevideo

Funkcie a rozhranie stránky

Po otvorení a načítaní počítačovej verzie stránky sa zobrazí hlavná stránka portálu Mojevideo na ktorú sa pravidelne pridáva niekoľko z nahraných videí, tie sa pravidelne aktualizujú a nahradzujú sa novými. V hornej časti stránky sa nachádza lišta z ktorej sa dá dostať na podstránky s „najlepšími videami“ – videá, ktoré majú najvyšší pomer hodnotenia „páči sa mi“ oproti „nepáči sa mi“, najobľúbenejšie videá – videá, ktoré si používatelia najviac pridali medzi svoje „obľúbené videá“, najpozeranejšie videá a najdiskutovanejšie videá – videá s najviac komentármi, pričom videá v týchto zoznamoch sa týždenne aktualizujú za nové. Taktiež sa z tadeto dá dostať na podstránky „kategórie“ a „užívatelia“.
Okrem verzie pre počítače je Mojevideo taktiež optimalizované pre mobilné zariadenia na adrese https://m.mojevideo.sk/.

Používateľské funkcie

Zaregistrovaný používatelia majú oproti nezaregistrovaným dostupné viaceré funkcie, ako napríklad možnosť hodnotiť videá a komentáre ostatných užívateľov hodnotením „páči sa mi“ a „nepáči sa mi“, označiť videá ako „obľúbené“, tie sa dajú po prihlásení nájsť pod „moje obľúbené videá“ a dajú sa pozrieť neskôr. Každý zaregistrovaný užívateľ má taktiež svoj vlastný profil, kde môže o sebe pridávať rôzne informácie ako napríklad adresu svojej osobnej webstránky, krátky text o sebe a taktiež štát a mesto bydliska užívateľa. Zrejme najdôležitejšou výhodou registrovaných užívateľov je možnosť nahrávať svoje vlastné videá.
Registrovať sa môže ktokoľvek, pričom maloletý používatelia sa môžu zaregistrovať a služby webstránky podľa pravidiel používania iba so súhlasom alebo dohľadom svojich právnych zástupcov.

Nahrávanie a prehrávanie videí

Ako bolo už spomínané videá môžu nahrávať používatelia, ktorý majú na portáli vytvorený účet a sú v ňom aktuálne prihlásený. Pri nahrávaní videa musí užívateľ zadať názov, popis videa, kľúčové slová podľa ktorých sa dá video po nahratí nájsť a taktiež jednu z kategórií. Nahrávať je možné akékoľvek videá s veľkosťou maximálne 500 MB a nie sú v rozpore s podmienkami používania, čo znamená, že neobsahujú nenávistný obsah, nepropagujú užívanie drog a iných omamných látok, neporušujú osobné a ani autorské práva.
Videá sa od 17. marca 2012 dajú nahrávať a prehrávať v kvalite HD t. j. 720p, čo bolo následne 10. novembra 2017 zvýšené na Full HD, t. j. 1080p.
Od 16. mája 2016 prešlo Mojevideo na HTML 5 prehrávač.

Návštevnosť

Podľa štatistík z webstránky SimilarWeb, ktorá slúži na analýzu webu bolo Mojevideo 40. najnavštevovanejšou webstránkou na Slovensku a 9 112. na svete. Podľa údajov z tejto stránky prišlo na Mojevideo v marci 2019 81,61 % užívateľov zo Slovenska, 12,83 % z Česka a zvyšok z ostatných krajín.